1. sz. melléklet**1**

**A terület elhelyezkedése:**

Az érdi Fundoklia-völgy a Budai-hegység déli előterét képező Érd-Sóskúti fennsík szarmata mészkőből felépülő nyugati részén fekszik.

Az északnyugat - délkelet irányban lefutó völgy az M7-es autópálya érdi leágazásától 1,5 Km-re délnyugati irányban található (ld. a mellékletben található térképeken). A völgyet kettészeli az autópálya. A botanikai értékekben gazdag - mintegy 1 Km hosszú, 20-50 m széles, 10-50 m mély - meredek falú, enyhén kanyargó, keskeny völgyszakasz (t.sz.f.m.: 197,5-160 m) az autópályától keletre található. Északnyugati része közvetlenül szomszédos a főúttal, elkeskenyedett délkeleti vége pedig a Berki szőlők mellett húzódik. Területe dél felé lejt. Keleti irányban beépítetlen, 200-400 m széles, néhány sekély mélyedéssel felszabdalt platóban (Nagy-hegy, t.sz.f.m.: 20-160 m) folytatódik, míg nyugati irányban elszórt telkek, valamint zöld juhar, platán, orgona és fekete fenyő telepítések határolják A völgy északnyugati irányban az M7 autópályával való keresztezést követően folytatódik. Ez a rész mint archeológiai terület jelentős.

**A helyi jelentőségű védett terület helyrajzi számai:**

*Az M7-es autópályából északnyugatra:*

hrsz.: 3405, 3406, 3407, 3408 (Archeológiai jelentőséggel bíró terület.)

Az M7-es autópályától délkeletre:

4062; 4063; 4064; 4065; 4066; 4067; 4068; 4069; 4070; 4071; 4072/1; 4072/2; 4074; 4075; 4080; 4081; 4082; 4083; 4084; 4085; 4086; 4087; 4088; 4089; 4090; 4091; 4092; 4093; 4094; 4095; 4096; 4097; 4098; 4099; 4100; 4101; 4102; 4103; 4107; 4108; 4109; 4110; 4111; 4112; 4113; 4114; 4115; 4116; 4117; 4118; 4123; 4124; 4125; 4126; 4127; 4128; 4129; 4130; 4139; 4140; 4141; 4142; 4143; 4144; 5044.

**A terület jellege:**

A völgy alján erdő maradvány található, az átmeneti zónában illetve a platón a gyep jelleg dominál geomorfológiai képződményekkel tarkítva.

**A védetté nyilvánítás indoka, természetvédelmi értékek megnevezése:**

A szarmata mészkő növényzete az alapkőzet viszonylag ritka, nem összefüggő és kis kiterjedésű előfordulása miatt ma még kevéssé kutatott hazánkban, ezért fontos a geomorfológiai változatossága miatt számos florisztikai értéket, alapkőzetének dolomithoz hasonló aprózódási sajátosságai miatt több dolomitnövényt és növényzettípust megőrző Fundoklia-völgy védelme.

Ebből a sajátos aszóvölgyből eddig 305 növényfaj került elő, amelyek közül 32 védett. A védelmet indokolja az a tény, hogy a védett fajok nagy egyedszámban találhatóak.

Szemben a fennsík más völgyeivel a Fundoklia-völgy alján erdő található, amely az egykori üde erdő természet-közeli állapotban megőrződött maradványa.

**2A természetvédelmi szempontból értékes vegetáció-típusok:**

- Hegyvidéki gyertyános-tölgyes (Carici pilosae – Carpinetum) erdőmaradvány

- Pusztafüves lejtősztyeprét (Cleistogeni – Festucetum sulcatae)

- Sziklafüves lejtő (Chrysopogono – Caricetum humilis) szarmata mészkövön

- Nyílt sziklagyep (Seseli leucospermi – Festucetum pallentis) szarmata mészkövön

- Árvalányhajas sziklagyep (Stipo eriocauli – Festucetum pallentis) szarmata mészkövön

- Löszpusztarét (Salvio nemorosae – Festucetum rupicolae)

- Törpemandulás (Prunetum tenellae)

- Nagy erősfű-erdőszegély (Geranio-Dictamnetum)

- Tollas szálkaperjés erdőssztyeprét (Euphorbio pannonici-Brachypodietum)”